**6. VELIKONOČNA NEDELJA, NEDELJA TURIZMA, 25. MAJ 2025**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA  NEDELJA | 26.5.  27.5.  28.5.  29.5.  30.5.  31.5.  1.6. | sv. FILIP NERI, duhovnik  bl. ALOJZIJ GROZDE  sv. AVGUŠTIN CANTERBURYJSKI, škof  GOSPODOV VNEBOHOD, slovesni praznik  sv. KANCIJ, KANCIJAN IN KANCIJANILA, mučenci  OBISKANJE DEVICE MARIJE, praznik, sklep šmarnic  sv. JUSTIN, mučenec |

**Danes teden: 7. VELIKONOČNA NEDELJA,**

V četrtek praznujemo slovesni praznik Gospodov Vnebohod. »Jezusov vnebohod « je dejal papež Frančišek, »nas seznanja s to globoko tolažilno resničnostjo na naši poti: v Kristusu, pravem Bogu in pravem človeku, je bila naša človeškost vzeta k Bogu. Kristus nam je odprl pot. Če mu zaupamo svoje življenje, če se pustimo voditi njemu, smo prepričani, da smo v varnih rokah, v rokah svojega Odrešenika.« Zato bi bilo, kot je zapisal papež Benedikt XVI., zmotno razlagati vnebohod kot »začasno odsotnost Kristusa s sveta.« Nasprotno, »v nebesa gremo toliko, kolikor gremo k Jezusu Kristusu in stopimo vanj.« Nebesa so oseba: »Jezus sam je to, čemur pravimo nebesa.«

V ponedeljek, torek in sredo pred Vnebohodom obhajamo Prošnje dneve. V prošnjih procesijah molimo ne samo za blagoslov na polju, ampak tudi za blagoslov drugega človeškega dela, za odvrnitev naravnih nesreč, povodnji, vojske in drugih stisk.

V torek 27. 5. je prošnja procesija v Hlevnem vrhu ob 19 h. Pri maši bodo šmarnice.

Svete maše:

**NEDELJA, 25. 5. ob 10 h za vse žrtve vojnega in povojnega nasilja iz naše župnije**

**TOREK, 27. 5. ob 19 h v Hlevnem vrhu: za blagoslov človeškega dela**

**ČETRTEK, 29. 5. ob 19 h + Frančiška Nagode in Alojzija Mivšek**

**SOBOTA, 31. 5. ob 9 h v zahvalo Materi Božji, zaključek šmarnic**

**NEDELJA, 1. 6. ob 9 h + Treven in Nagode, obletna**